Αιγές Αχαΐας

Για τον αρχαίο οικισμό, δείτε Αρχαίες Αιγές Αχαΐας

Οι Αιγές (επίσημη ονομασία: (αι) Αιγαί, πρώην ονομασία: Βλωβοκά ή Βλωβοκάς) είναι οικισμός του δήμου Αιγιαλείας του Νομού Αχαΐας. Σύμφωνα με τα στοιχεία της απογραφής του 2011 ο πληθυσμός του ανέρχεται στους 70 μόνιμους κατοίκους.

 Γενικά στοιχεία 
Οι Αιγές είναι κτισμένες ανατολικά της Πάτρας σε υψόμετρο 400 μέτρωνΜιχαήλ Σταματελάτος - Φωτεινή Βαμβά Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Τόμος Α΄, σ. 50.. Το χωριό έφερε μέχρι τις 8 Αυγούστου του 1928 την ονομασία ΒλωβοκάςΕ.Ε.Τ.Α.Α. - Διοικητικές μεταβολές Αιγών Αχαΐας. eetaa.gr. Ανακτήθηκε: 14/07/2018.. Ο οικισμός αναφέρεται το 1853 στο β΄ τόμο των «Ελληνικών» του Ιάκωβου Ρίζου Ραγκαβή ως κομμάτι του δήμου Αιγείρας της επαρχίας Αιγιαλείας με πληθυσμό 481 κατοίκωνΙακώβου Ρ. Ραγκαβή, Τα Ελληνικά, Εν Αθήναις, 1853, τόμος δεύτερος, σ. 93.. Μέχρι το 1997 ήταν έδρα της κοινότητα Αιγών της επαρχίας Αιγιαλείας ενώ το 1997, στα πλαίσια των αλλαγών που επέφερε στην τοπική αυτοδιοίκηση το σχέδιο Καποδίστριας υπήχθη στο δήμο Αιγείρας ως πρωτεύουσα του διοικητικού διαμερίσματος Αιγών που περιελάμβανε και τους οικισμούς Αλμυρός και Λαμπινός.

Οι Αιγές βρίσκονται σε απόσταση 10 χιλιομέτρων περίπου από την Αιγείρα μετά τον Λαμπινό και το Παλαιόκαστρο. Ο οικισμός διαθέτει Ιστορικό ΜουσείοΙστορικό Μουσείο Αιγών . agro-tour.net. Ανακτήθηκε: 25/03/2016..

Η Αγία Τριάδα αποτελεί τον κεντρικό ναό του χωριού, ο οποίος κτίστηκε στα τέλη του 19ου αιώνα και ανακαινίστηκε το 1930.

 Ο βράχος της Ευρωστίνης 
Στις Αιγές αξίζει να δει ο επισκέπτης τον βράχο της Ευρωστίνης, καθώς και την Αγία Τριάδα και τα εξωκλήσια της. Ο βράχος Ευρωστίνη είναι μέγιστου ύψους περίπου 600 μέτρων, ιδιότυπος, επιβλητικός, το στολίδι της Βλωβοκάς, που ο ίσκιος του απλώνεται στο χωριό και προκαλεί ποικίλα σχόλια, ενώ ανάλογα με την οπτική γωνία παίρνει πολλές φανταστικές μορφές. Οι ναυτικοί τον ονομάζουν «Η Κοιμισμένη», επειδή μέσα από τον Κορινθιακό φαντάζει σαν κόρη που κοιμάταιΣταύρου 2011..

 Δημογραφική εξέλιξη 
Απογραφή192819401951196119711981199120012011Πληθυσμός1.0001.07084772659340136762Ε.Σ.Υ.Ε. - Μόνιμος Πληθυσμός της Ελλάδος. Απογραφή 200170ΕΛ.ΣΤΑΤ. - Μόνιμος πληθυσμός της Ελλάδος. Απογραφή 2011

 Φωτοθήκη 

 Παραπομπές 

 Πηγές 
 Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

 Βιβλιογραφία 

 Αθανάσιος (Θάνος) Ανδ. Σταύρου (2011). Μνημόνιο. Το βιβλίο της Βλωβοκάς-Αρχαίας Αιγείρας.  

 Εξωτερικοί σύνδεσμοι 
 Ε.Ε.Τ.Α.Α. - Διοικητικές μεταβολές Αιγών Αχαΐας. eetaa.gr. Ανακτήθηκε: 14/07/2018.
 Ε.Ε.Τ.Α.Α. - Διοικητικές μεταβολές Κοινότητας Αιγών Αχαΐας. eetaa.gr. Ανακτήθηκε: 14/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αιγείρας
Κατηγορία:Δήμος Αιγιαλείας